Miycław (Masław, Mojsław) (rodz. ? - um. 1047) – możnowładca mazowiecki, cześnik Miyszka II. We ôkresie połōnczōnygo s pogańskōm reakcyjōm ludowygo powstanio po umarciu Miyszka II ôbiōł władza na Mazowszu ôgłaszajōnc sie ksiyńciym, a Mazowsze niyzależnym krejym. Skuli zamiyszek Kazimiyrz Ôdnowiciel zmuszōny bōł uchodzić s kraju a szukać schrōniynio we Madziarach. Kej powrōćō, Miycław przeciwstawił sie zbrojniy nowymu ksiyńciu, sprzimiyrzajōnc sie s Pōmorzanōma a Jaćwingōma. Zginōł we 1047 we walce ze zjydnoczōnymi wojskōma Kazimiyrza Ôdnowiciela a ksiyńcia kijowskigo Jarosuawa Mōndrygo. Podug hipotezy Stanisława Rosponda, Masław je skrōcōnōm formōm niyzachowanygo we piyrwotnym brzmiyniu miana "Jimasław", kery wtōrniy utrzimoł sie kej Jimisław